Din când în când, mă gândesc
cum ar fi fost viața mea dacă nu s-ar fi întâmplat asta.
Uneori, cred că merit să fiu iertat.
Că pot fi mântuit.
DUPĂ REINTRODUCEREA PEDEPSEI CAPITALE ÎN SUA, ÎN 1976,
PESTE 8.000 DE PERSOANE AU FOST CONDAMNATE LA MOARTE.
ACEASTA ESTE POVESTEA DEȚINUTULUI CU NUMĂRUL 0-989102.
Îmi pare foarte rău pentru cele întâmplate.
Aș vrea să dau timpul înapoi.
Nu mă reprezintă ce am făcut.
Cum am putut să fac așa ceva?
UN SERIAL ORIGINAL NETFLIX
Când am intrat, am tras un foc.
Apoi m-am apropiat și am mai tras o dată.
Glonțul i-a străpuns obrazul și s-a înfipt în mandibulă.
L-am împins după un birou și l-am înjunghiat de vreo 25 de ori.
Nu-mi venea să cred. Eram uluit că am ucis pe cineva.
Nu-mi pare rău.
Am început să-l înjunghii pe bărbatul de pe canapea.
POVARA FAPTELOR
ÎN 1995, JOSH NELSON ȘI KEITH BRENNAN
L-AU UCIS PE PRIETENUL LOR TOMMY OWENS.
PENITENCIARUL UNION RAIFORD, FLORIDA
CONDAMNAT ÎN 1996, JOSH NELSON A STAT
ÎN DETENȚIA CONDAMNAȚILOR LA MOARTE PESTE JUMĂTATE DIN VIAȚĂ.
Mă numesc Joshua David Nelson, am 40 de ani
și sunt condamnat la moarte.
Sunt închis de 20 de ani.
Aveam 18 ani și două luni când am fost condamnat.
Primele mele amintiri sunt cu tata beat.
Aveam în jur de patru sau cinci ani, chiar mai puțin.
Mama îl aștepta să vină acasă și începeau.
Se certau și făceau scandal.
Eu fugeam în camera mea
și mă ascundeam acolo.
Plângeam, fiindcă știam că o bate.
Nu puteam s-o ajut și îmi era teamă că voi urma eu.
Cred că aveam șapte ani când au divorțat.
Credeam că va fi mai bine, fiindcă eram doar eu cu mama.
Dar n-a fost mai bine.
CAPE CORAL, FLORIDA
Ne-am mutat în Florida.
Am fost arestat de patru sau cinci ori în primul an,
pentru furturi de mașini și intrări prin efracție.
Mă drogam. Am încercat marijuana și alcoolul.
Alcool tare, bere, pastile.
Am inhalat benzină de câteva ori.
Când au aflat judecătorii,
mi-au recomandat să merg la o clinică de dezintoxicare.
Când am ajuns acolo, dus de ei,
mai erau alți zece băieți de vârsta mea. Probabil din același motiv.
Eu și Keith ne-am apropiat și am început să vorbim.
Am devenit prieteni buni foarte repede.
Prietenia noastră s-a consolidat cât timp am stat în clinică.
Am devenit prieteni și pe străzi.
Eram colegi de liceu și ieșeam în fiecare zi.
Ne-am cuplat cu două surori. Tina era sora mai mică.
Ea s-a cuplat cu Keith.
Așa ne-am apropiat toți.
Tommy a fost adus în grupul nostru de un alt prieten.
A venit o dată cu mașina la noi. Mă refer la Tommy.
N-am interacționat foarte mult la început.
Părea un om cumsecade.
Era un pic mai mare decât noi.
Am început să ne petrecem timpul împreună.
Când eu și Keith eram la clinica de dezintoxicare,
evadam din realitate și ne imaginam
că o să facem multe infracțiuni după ce o să ieșim.
Și că ne vom îmbunătăți viața, că ne vom îndepărta de droguri.
Derulăm înainte la ziua aia.
Nu-mi amintesc cum am ajuns la ideea asta.
Am venit cu ideea să-l omorâm pe Tommy.
Să-i luăm mașina și banii.
Și...
să facem ce vrem noi, să fim pe cont propriu.
La început, am crezut că doar ne descărcăm furia.
Nu i-am dat importanță.
Nu credeam că vom face asta.
Practic, nu făceam...
planul pe îndelete...
Nu plănuiam fiecare pas.
Și nici Keith.
L-am sunat. A venit și ne-a luat. Ne-am plimbat un pic.
Keith a spus: „Trebuie să ridicăm niște bani.”
El a zis: „Bine.”
Iar Keith a zis: „Dacă îți dăm o parte din bani,
ne duci la punctul de unde ridicăm banii?”
El a zis: „Da, vă duc. Vă ajut.”
Tot nu eram sigur că e bătut în cuie, că o să-l omorâm.
Am mers într-o zonă părăsită,
o zonă nedezvoltată din Cape Coral.
I-am spus că-l așteptăm pe tipul care trebuie să ne dea banii.
Am ieșit din mașină.
Bâta de baseball era a lui Tommy.
O ținea în portbagaj, ca să se apere.
Am folosit-o ca pretext.
Eram în mijlocul pustietății, pe întuneric.
I-am zis că iau bâta, în caz că iese cineva din pădure.
Eu și Keith eram afară
și vorbeam despre ce urma să se întâmple.
I-am zis că-l lovesc eu primul, iar el trebuie să-l lichideze.
Adică să-l omoare.
Apoi am vorbit despre cum să-l scoatem din mașină.
Știam cât de mult ținea la mașina aia.
O iubea.
Keith avea un cuțit de deschis cutii.
Am zgâriat bara mașinii și i-am spus: „Cred că ai lovit ceva pe drum,
pentru că ai o zgârietură pe bară.”
A coborât din mașină.
S-a uitat la bară.
Simțeam adrenalina. Încercam să mă conving să-l lovesc.
Dar nu puteam.
Apoi n-am mai ascultat
de partea din mine care mă oprea
și l-am lovit cu bâta de baseball.
A căzut la pământ.
Am încercat să-l mai lovesc o dată.
Și...
Apoi l-am lovit în plin și el...
plângea și țipa...
Nu țipa, mai mult gemea.
Și spunea: „Oprește-te!
Te rog, nu mai da!”
Mă implora.
Apoi...
Atunci a spus: „Luați mașina, luați banii!”
Ne-am dat într-o parte și ne-am întrebat:
„Există posibilitatea asta?”
Am discutat între noi și am zis:
„O să avem probleme din cauza asta.”
Keith a zis că aveam o înțelegere, că eu îl dobor și el îl lichidează.
Eu l-am lovit cu bâta.
L-am mai lovit o dată.
N-a mai scos niciun sunet, nu ne-a mai implorat.
Iar Keith și-a scos un șiret
și l-a legat.
I-am zis: „Keith, acum e responsabilitatea ta. A leșinat.”
Atunci Tommy a zis: „Nu am leșinat!”
M-am dus la el.
L-am mai lovit de câteva ori.
Cu toată puterea.
M-am descărcat pentru tot ce mi se întâmplase în viață. Toate sentimentele alea și furia...
Pur și simplu...
toate au dat buzna în acel moment.
N-a mai făcut... Era leșinat, pentru că...
n-a mai zis nimic.
Nu s-a opus.
Apoi s-a dus Keith la el și i-a tăiat gâtul cu cuțitul.
L-am târât până într-o zonă
cu mai multe tufe și frunziș, să zic așa.
Nu lângă drum.
Am luat o bucată mare de lemn și am pus-o peste el.
Când am plecat, am aruncat bâta și cuțitul într-un râu.
Am aruncat și hainele de pe noi, fiindcă eram plini de sânge.
LA PUȚIN TIMP DUPĂ CRIMĂ,
JOSH ȘI KEITH S-AU ÎNTÂLNIT CU IUBITELE LOR.
TINA ERA IUBITA LUI KEITH LA MOMENTUL CRIMEI.
A ACCEPTAT SĂ-I LUĂM INTERVIU, CU CONDIȚIA SĂ-I ASCUNDEM IDENTITATEA.
Sora mea l-a cunoscut pe Josh la McDonald's, fiindcă el lucra acolo.
FOSTA IUBITĂ A LUI KEITH BRENNAN
Eu l-am cunoscut pe Keith prin Josh.
La scurt timp, am început să ieșim.
Toți aveam familii cu probleme.
Și vorbiserăm de mult timp
să fugim împreună.
Cea mai mare problemă era mijlocul de transport.
Keith și Josh au zis că fac ei rost de o mașină.
În acea zi, ne-au sunat și ne-au zis că plecăm în seara respectivă.
Am zis: „Bine.” Am așteptat să ne sune
și să ne spună când vin să ne ia.
Când am văzut mașina lui Tommy, am știut că ceva nu era în regulă.
Nu știam dacă l-au convins să le dea mașina
sau dacă s-a întâmplat altceva.
Erau foarte tăcuți. I-am întrebat unde e Tommy.
Keith a răspuns: „L-am omorât.”
JOSH ȘI KEITH LE-AU DUS PE IUBITELE LOR
LA 1.930 KM, ÎN NEW JERSEY, CU MAȘINA LUI TOMMY.
AU FOST ARESTAȚI DUPĂ O SĂPTĂMÂNĂ.
TINA ȘI SORA EI AU ANUNȚAT POLIȚIA.
PUNERE SUB ACUZARE PROCURATURA STATULUI FLORIDA
CONTRA JOSHUA D. NELSON CAUCAZIAN, NĂSCUT PE 16.01.1977
ȘI KEITH H. BRENNAN CAUCAZIAN, NĂSCUT PE 18.03.1978
OMOR CALIFICAT
FURT CU ARMĂ LETALĂ
JOSH ȘI KEITH AU FOST CONDAMNAȚI LA MOARTE ÎN 1996.
DEOARECE KEITH AVEA 16 ANI CÂND A FOST SĂVÂRȘITĂ CRIMA,
PEDEAPSA A FOST COMUTATĂ LA ÎNCHISOARE PE VIAȚĂ.
STONY POINT, NEW YORK
Aceasta e o poză cu Tommy când avea 18 ani.
Iar aici e Tommy când lucra la Winn-Dixie.
Avea în jur de 16 ani atunci.
Iar aceasta e ultima poză a lui.
Tommy și sora mea, în joia dinainte să moară.
Asta era mașina pe care o voiau, Ford Probe.
Eu le-am făcut poza.
O gâdila la coaste.
Iar în seara următoare a fost ucis.
De aceea știu că e ultima poză a lui.
Tommy era un om fericit și energic.
Îi plăceau mașinile și să instaleze casetofoane.
Era mereu pus pe drumuri, era sociabil.
Nu cred că avea dușmani.
Nu bea alcool, nu fuma. Nu exista om mai bun ca el.
Urma să meargă la o facultate de stat.
Începuse să studieze dreptul penal. Voia să se facă polițist.
Zicea că o să cumpere o casă duplex
și că va locui cu familia lui într-o parte, iar eu, în cealaltă parte.
Zicea că o să aibă Lamborghini în fața casei.
I-am zis: „Bine.” Suna bine atunci.
La început, nu am știut ce s-a întâmplat.
Nu credeam că se va ajunge la asta.
Am mers la Josh acasă, am vorbit cu tatăl lui vitreg.
Am mers la liceu, am vorbit cu prietenii lui.
Se gândeau că au plecat la Fort Lauderdale împreună.
Cel mai rău lucru la care ne-am gândit, fiindcă el nu consuma droguri,
era că l-au drogat și că a uitat să sune acasă.
Era cel mai rău scenariu la care ne-am gândit.
PROCURATURA CONTRA JOSHUA DAVID NELSON
EXAMINARE EXTERNĂ THOMAS OWENS
Dar a durat 11 zile până am aflat ce se întâmplase. L-au identificat după amprenta dentară,
din cauza descompunerii.
Unsprezece zile pe pământ, în Florida, pe căldură.
Trebuia să poată să facă tot ce voia el.
FRATELE LUI TOMMY
Dar n-a avut ocazia. Din cauza unei mașini idioate.
E de ajuns să mă gândesc la asta
și încep să plâng ca un bebeluș.
Credeți-mă că sunt nervos.
El a trăit bine mersi, iar fratele meu e mort.
Înseamnă mult, dacă o spune un hipiot pașnic.
Dar nu sunt chiar atât de pașnic.
Pace, iubire și fericire până când îmi ucizi fratele.
O să-mi dedic toată viața!
O să-și dorească să nu fi... Le e mai unde sunt.
Nu vor să mă întâlnească pe stradă când o să iasă de acolo.
Acesta e tatăl lui Tommy.
A murit pe 4 decembrie 2004, de cancer.
A sperat
că va putea asista la execuție.
Voia să mănânce floricele în primul rând.
Asta le-a zis reporterilor pe vremea aia.
Dar s-a îmbolnăvit tot mai rău.
Ne-am dat seama că nu va prinde momentul.
Să aștepți 22 de ani e prea mult.
Trebuia executat cu mult timp în urmă.
În mintea lor, au avut un motiv. Făcuseră un plan.
Dar privind în urmă, n-au avut niciun motiv.
Tommy le-a spus să ia mașina.
Știa că vor să-l omoare.
Dar ei au continuat. Au decis să-l omoare.
Puteau să ia mașina și să plece.
Dar au făcut alegerea greșită, iar acum plătesc pentru asta.
Unul va plăti cu viața.
THREE RIVERS, MICHIGAN
PE MAMA LUI JOSH O CHEMA PEGGY.
ALAN, TATĂL LUI, ERA AL DOILEA SOȚ AL EI.
PRIMUL SOȚ AL LUI PEGGY A FOST JERRY STEWART.
M-am însurat cu Peggy la 19 ani. Ea e mama lui Heather, fiica noastră.
Dar e și mama lui Josh Nelson.
Cred că am divorțat la 21 de ani.
Și...
Josh s-a născut trei ani mai târziu.
Când Heather avea șase luni, îmi amintesc
că eram îngrijorat
de îngrijirea maternă pe care o putea oferi Peggy.
Îmi amintesc că Heather plângea în spatele casei.
Eu mă duceam să văd ce face și se liniștea.
Odată, Peggy s-a ridicat
și s-a dus în spatele rulotei.
Iar plânsul s-a oprit brusc.
Am început să tot observ asta.
Părea ceva diferit.
M-am ridicat să mă duc în spate, să văd ce se întâmplă.
Când am intrat în cameră,
Peggy s-a îndepărtat de Heather
și avea o pernă în mână.
Mi s-a părut că Peggy ținuse perna pe fața lui Heather.
Când s-a dat în spate, bebelușul a început să plângă iar.
N-am văzut foarte clar,
dar mi s-a părut că asta se întâmplase.
Am întrebat-o pe Peggy despre asta.
A negat.
A zis că doar încerca să o așeze mai comod.
Au mai fost câteva incidente asemănătoare.
Când am obținut tutela,
am întrebat-o pe Heather dacă își dorește acest lucru.
Pentru că nu ai de unde să știi ce vor copiii.
Iar Heather a zis
că vrea să vină în Michigan cu mine,
dar că își face griji pentru Josh.
A zis: „Nu vreau să-l las pe Josh singur.”
Mama nu era iubitoare.
Nu avea niciun instinct matern.
SORA VITREGĂ A LUI JOSH
Cred că avea un gol în suflet
pentru că nu putea să fie o mamă destul de bună pentru mine și Josh,
cum are nevoie un copil.
Alan, tatăl lui Josh...
Cred că alcoolismul era o trăsătură definitorie.
Știu că îl bătea pe Josh.
Îi dădea palme des.
Țipa mult la el.
Dar nu știu cât de des se întâmpla asta
când nu eram eu acolo.
În comparație cu momentele când eram în vizită.
Nu poți să știi ce se întâmplă
în culise.
JOSHUA A FOST MALTRATAT TATĂL O BĂTEA PE MAMĂ CONSTANT
E dificil acum.
Cred că acel mediu l-a distrus pe Josh.
Nu i-au fost oferite niște valori și principii morale.
Nu cred că a fost învățat să iubească.
Dacă nu primești iubire, nu poți s-o oferi.
Și nu poți...
Ai sufletul gol.
Așa cum am spus, nu cred că a avut vreo șansă.
PĂRINȚII LUI JOSH S-AU DESPĂRȚIT CÂND AVEA ȘASE ANI.
MAMA LUI S-A RECĂSĂTORIT DUPĂ CÂȚIVA ANI.
Când s-au mutat în Florida, în 1991,
au tăiat toate liniile de comunicare cu familia.
Am aflat de agresiunea sexuală comisă de Greg,
tatăl lui vitreg, în timpul procesului.
Habar nu aveam.
ÎMI FĂCEA SEX ORAL.
Î: DE CÂTE ORI? R: DE 2-3 ORI PE SĂPTĂMÂNĂ.
Î: De-a lungul anilor? R: Doi sau trei ani.
Din ce am citit în rapoarte,
Greg îl agresa sexual pe Josh săptămânal, aproape zilnic.
Nu se întâmpla rar, din când în când.
Din ceea ce scria în raport,
asta era aproape toată viața lui.
A început prin a veni când eu eram la duș
și se așeza pe closet.
Și, evident...
știam că ceva nu e în regulă.
Într-o noapte, a intrat în camera mea
și a început să mă atingă în zonele intime... pe penis.
Eu încercam să mă dau la o parte.
A insistat.
Încercam să mă îndepărtez, să mă prefac că dorm.
Mă prefăceam că nu se întâmplă asta.
Nu-mi venea să cred.
M-am închis și mai mult în mine
și, în cele din urmă, am avut o erecție.
Eram tânăr, iar corpul meu reacționa.
Apoi îmi făcea sex oral.
Când făcea asta...
nu pot să descriu ce simțeam.
Nu simțeam absolut nimic.
Și, după cum am spus, m-am închis și mai mult în mine.
Fugeam de mine însumi.
În cele din urmă, mi-am făcut curaj să-i spun mamei.
După ce se întâmpla de șase luni, chiar un an.
Am așezat-o pe scaun, m-am uitat în ochii ei și i-am zis:
„Uite ce-mi face, mamă.”
Ea l-a chemat în cameră,
iar el a recunoscut.
A zis că o face pentru că a văzut că-mi place.
Mama i-a zis că, dacă îmi mai face asta o dată,
o să-l omoare.
Iar eu stăteam și mă gândeam:
„Dacă îmi mai face?
Dar cum rămâne cu tot ce mi-a făcut până acum?
A făcut-o de atâtea ori.”
Mi-e greu să cred
că un copil nevinovat...
e condamnat la moarte.
Și n-au fost trași la răspundere
cei care l-au trimis acolo.
Aș fi vrut să-l salvez.
Aș fi vrut să-l salveze cineva.
Nimeni nu merită așa ceva.
Erau mulți oameni care puteau să-l salveze.
Adulți care ar fi trebuit să intervină.
Ori când avea doi ani, ori când avea 12.
Nu l-a apărat nimeni.
Îmi pare rău că n-am făcut-o eu.
Asta l-a făcut să se oprească timp de o lună sau două.
Poate chiar trei. Dar nu s-a oprit de tot.
M-a abordat iar.
Împlinisem 18 ani...
și nu mai voiam să-l las să-mi facă așa ceva.
Dar el n-a reacționat.
A zis: „Trebuie să vii cu mine.
Trebuie să vorbim cu mama ta.” I-am spus: „Da!
Hai să vorbim cu mama!”
Dar el a manipulat situația.
M-a pus să aștept în mașină
în timp ce el a vorbit cu mama.
Privind în urmă, cred că am fost prea naiv.
Nu știu de ce, dar am avut încredere
în personalitatea autoritară.
Am avut încredere în el.
S-a dus și a vorbit cu mama.
Ea a ieșit furioasă.
Mi-a spus să-i dau setul de chei. M-a dat afară.
Nu aveam serviciu, nu aveam bani.
A trebuit să-mi iau hainele și să plec.
Și mi-am zis: „Bine... Ce pot să fac?”
ÎN SEARA ACEEA, JOSH ȘI KEITH L-AU OMORÂT PE TOMMY.
CU O SĂPTĂMÂNĂ ÎNAINTE DE CRIMĂ,
IUBITA LUI KEITH A ACCEPTAT SĂ O DUCĂ TOMMY CU MAȘINA.
Odată, eu și sora mea ne-am dus acasă la Josh, ca să ne întâlnim cu el și Keith.
Keith nu era acolo.
Voiam să merg la un telefon public ca să-l sun pe Keith.
Tommy era acolo și mi-a zis că pot să folosesc telefonul din mașină.
Când am urcat în mașină,
mi-a zis că trebuie să meargă puțin mai încolo,
ca să prindă semnal și să pot să sun.
Am fost de acord.
Însă m-a dus într-o zonă retrasă,
unde nu mai era nimeni,
și m-a agresat sexual.
Eu n-am vrut să zic nimic,
dar sora mea a observat că ceva nu e în regulă.
Imediat după ce i-am spus,
ea i-a zis lui Josh ce se întâmplase.
Desigur, Josh s-a înfuriat.
La început, Tommy a negat totul,
dar mai târziu a recunoscut ce a făcut.
TINA ȘI SORA EI AU AFLAT DE MOARTEA LUI TOMMY
CÂND LE-AU LUAT JOSH ȘI KEITH, ÎN SEARA CRIMEI.
Când am aflat ce s-a întâmplat,
m-am bucurat că Tommy s-a dus.
Ăsta a fost primul meu gând. Pentru că nu mai trebuia să-l văd.
Apoi m-am simțit vinovată.
Nu pentru că am crezut că l-au omorât
din cauza agresiunii asupra mea.
Știam că amândoi aveau probleme în viețile lor.
Dar am simțit că ceea ce mi-a făcut mie
a fost picătura care a umplut paharul.
S-au pierdut multe vieți în acea seară.
Nu numai a lui Tommy.
Mulți oameni au fost răniți și distruși.
Josh, Keith, întreaga familie Owens.
Nimeni nu avea să mai fie același după acea seară.
Josh va ocupa mereu un loc special în inima mea.
E o persoană cu suflet bun.
A fost un copil speriat.
I s-au făcut multe lucruri rele în viața lui.
Și s-a descărcat într-un mod groaznic.
ACUZAȚIILE TINEI LA ADRESA LUI TOMMY NU AU FOST DOVEDITE.
E posibil să se fi întâmplat. Nu avem de unde să știm. Nu cred că e relevant. Au spus-o și la proces.
Erau prieteni cu toții.
Și nu a forțat-o, n-a violat-o.
Nu s-a vorbit despre asta,
doar s-a menționat o dată și asta a fost tot.
A fost premeditat. Voiau să-i ia mașina și l-au ucis.
LA MULȚI ANI, TOMMY OWENS!
L-au ademenit în pădure, l-au atras afară din mașină,
l-au bătut cu bâta de baseball și i-au tăiat gâtul.
El i-a implorat să nu-l omoare, le-a oferit mașina,
dar ei tot l-au ucis.
Și ce au câștigat?
Sunt în închisoare, iar fiul meu e mort.
Nu i-aș ierta.
Sper să ardă în iad.
Încă nu simt și nu înțeleg complet
ce am făcut în acea seară.
Cum am putut să fac așa ceva?
Mai ales după ce am fost victimă toată viața.
Am suferit din cauza altora.
Și acum am făcut pe cineva să sufere în halul ăsta.
Sunt vinovat pentru acest lucru. Nu e vina altcuiva decât a mea.
Și o regret nespus.
Vreau să retrag durerea pe care le-am provocat-o tuturor.
Vreau să-l readuc la viață, dar nu pot.
Nu știu cum...
Nu știu cum să-mi îndrept greșeala.
Nu știu cum să-mi cer scuze.
Nu știu ce...
Nu știu ce să spun.
Deci...
își asumă vina.
Dar asta e cam tot ce a spus.
A avut ani de zile să se gândească că e vinovat pentru ce s-a întâmplat.
Nu mi-am schimbat părerea față de el.
Nu pot să-l iert nici după această declarație. Nu.
Cred că simte nevoia să spună aceste cuvinte
pentru că știe că se apropie data execuției.
Ar spune orice ca să atragă compasiunea oamenilor.
Dar n-a zis nimic la vremea respectivă.
S-a strâmbat la noi când a plecat de la tribunal.
Am menționat la proces că a rânjit la noi.
Îi părea rău doar pentru că a fost prins.
Nu-mi amintesc asta...
N-aș rânji la ei în legătură cu așa ceva.
Poate că am rânjit din cauza unei declarații
sau a unui lucru care nu mi-a convenit.
Dar chiar și atunci, nu le-aș fi rânjit în față.
LA DOUĂ LUNI DUPĂ PRIMUL INTERVIU,
JOSH A FOST DE ACORD SĂ MAI RĂSPUNDĂ LA CÂTEVA ÎNTREBĂRI.
JOSH N-A SPUS NICIODATĂ CĂ PRESUPUSA AGRESIUNE ASUPRA TINEI
A AVUT UN ROL ÎN UCIDEREA LUI TOMMY OWENS.
Nu am crezut că l-au omorât
din cauza agresiunii asupra mea.
Dar am simțit că ceea ce mi-a făcut mie
a fost picătura care a umplut paharul.
E o întrebare dificilă.
Unele lucruri se întâmplă pur și simplu.
Există o serie de întâmplări care duc la punctul culminant.
Nu cred că acela a fost un factor-cheie
al uciderii lui.
Nu. Dar a avut un rol.
Acest lucru...
mi-a arătat că nu era atât de nevinovat.
Nu poți să te ascunzi de tine însuți,
când stai singur în celulă.
Asta m-a ajutat.
Ca să mă schimb și să evaluez ce persoană sunt,
dincolo de tot ce mi s-a întâmplat.
Sunt mai conectat cu sentimentele mele
și mai...
Nu sunt furios, nu mă doare...
Sau cel puțin aceste lucruri nu-mi domină viața.
Uneori cred că merit să mor
pentru că asta crede societatea.
Ăsta e prețul pe care îl plătești
când comiți o crimă.
Dar, pe de altă parte, simt că n-ar trebui să mor
pentru că se spune că pedeapsa cu moartea
e pentru cei mai groaznici criminali.
Sunt eu cel mai groaznic?
Știu că nu mă puteți privi fără să vă gândiți la ce am făcut.
Însă sper că oamenii vor putea să mă privească
și să vadă dincolo de asta, dar fără să uite.
Știu că e foarte dificil.
Înțeleg asta, dar...
vreau să fiu văzut din toate punctele de vedere,
nu doar prin prisma acelui moment.
Acea decizie...
incredibilă și absolut îngrozitoare.
Sunt mai mult decât atât.
Asta m-a motivat să accept acest interviu.
Știu că probabil nu va conta prea mult,
dar vreau ca oamenii să știe că nu e atât de simplu.
Nu e doar alb și negru. Mă înțelegeți?
Nu sunt un animal care trebuie eutanasiat.